
PRIMAR
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind asigurarea cofinanţării Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”

Sectiunea a 2 - a 
Motivul emiterii proiectului de hotărâre
In vederea dezvoltării infrastructurii de apă şi apă uzată a judeţului Timiş, Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”.
 Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată. Scopul proiectului este de a dezvolta sectorul de apă şi apă uzată din aria de operare a Aquatim S.A, în vederea atingerii tintelor asumate de Romania conform Tratatului de Aderare la Uniunea Europeana, particularizate la nivelul judetului Timis.
În prezent proiectul este în faza de aprobare finală la Autoritatea de Management pentru POIM, estimându-se că aplicaţia de finanţare pentru judeţul Timiş ar putea fi aprobată până la sfârşitul lunii septembrie 2018.

Prin adresa nr. RE2018-1565/18.07.2018 emisă de către Aquatim SA se solicită aprobarea cofinanţării municipiului Timişoara pentru Proiectul regional de dezvoltare a infrastructurii de apă şi apă uzată din judeţul Timiş, în perioada 2014-2020”, în conformitate cu prevederile Ghidului Solicitantului - AP3, OS 3.2 – Programul Operaţional Infrastructură Mare 2014-2020, cap. 3.2.7 Alte anexe la cererea de finanţare, prin emiterea unei Hotărâri de Consiliu Local.
Conform prevederilor cap. 1.8.2 din Ghidul Solicitantului - AP3, OS 3.2 – Programul Operaţional Infrastructură Mare 2014-2020, ratele de cofinanţare ale proiectelor integrate NOI sunt de 85% Fondul de Coeziune, 13% bugetul de stat şi 2% buget local.
Considerăm oportună promovarea Proiectului de hotărâre privind asigurarea cofinanţării Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”, şi-l supunem spre dezbatere Consiliului Local al Municipiului Timişoara.

